|  |  |
| --- | --- |
| Tantárgy neve: **Szociális munka speciális kliensekkel I. (Szociális munka fogyatékosokkal)** | Kreditszáma: **2** |
| A tantárgy besorolása: **kötelező** / választható | |
| A tanóra típusa és óraszáma: mindkét félévben **1 ea.** / szem./ **1 gyak./** konz. | |
| A számonkérés módja (koll. /gyj. /egyéb): **gyakorlati jegy** | |
| A tantárgy tantervi helye (hányadik félév): **4. szemeszter** | |
| Előtanulmányi feltételek (ha vannak): **Gyógypedagógiai alapismeretek** | |
| **Ismeretanyag:**  A tantárgy célja megismertetni a hallgatókkal a fogyatékos személyek szociális helyzetének jellemzőit, esélyegyenlőségüket segítő szolgáltatásokat, annak törvényi hátterét és a fogyatékosok körében végezhető szociális munka módszereit.  **A tantárgy tartalmi elemei:** A fogyatékkal élő közösségek szociális helyzetének és szociális problémáinak ismertetése. A sérült gyermek, személy helyzete a családban és a róluk gondoskodó családok szociológiai jellemzői. Életmód vizsgálatok eredményei. A fogyatékos közösségeket megillető jogok, az őket ellátó szociális ellátó rendszer felvázolása. Az EU szemlélete, a fogyatékos személyek vonatkozásában született nemzetközi és hazai dokumentumok. Civil szervezetek a fogyatékos közösségek megsegítésére. A társadalmi integráció segítése, az inklúzió fogalma. A fogyatékos személyek körében végezhető szociális munka eszközei, módszerei. A fogyatékos személyek foglalkoztatásának lehetőségei védett illetve nyílt munkaerőpiacon. A fogyatékos személyeket megillető alap- és speciális ellátások: pénzbeni ellátások, nappali ellátás, lakóotthonok és egyéb lakhatási formák (például támogatott lakhatás) bemutatása. | |
| **Irodalom:**   1. Bass László: Jelentés a súlyosan-halmozottan fogyatékos embereket nevelő családok életkörülményeiről. Kézenfogva Alapítvány. Budapest. 2004 2. Dávid Beáta – Kalocsai Adrienn: A középsúlyosan/súlyosan értelmi sérült felnőttkorú személyek és családjaik integrációs esélyei Veszprém megyében, Gyógypedagógiai Szemle, 2012 évi 3. szám, elérhető: <http://www.prae.hu/prae/gyosze.php?menu_id=102&jid=40&jaid=590> 3. Kalocsai Adrienn: A nappali ellátásban részesülő értelmi akadályozottak és családjaik helyzete Veszprémben; Szociális Munka 2001/3 sz. 163 – 194 old.; oktatási, szakcikk 4. Pap Józsefné (szerkesztette: Kalocsai Adrienn) Szociális munka fogyatékosokkal (JEGYZET), VHF,2004. 5. 2003. évi CXXV. törvény az egyenlő bánásmódról és az esélyegyenlőség előmozdításáról | |
| **Kompetenciák:**  A hallgatók a kurzus során képessé válnak eligazodni a fogyatékos személyek számára létrehozott szolgáltatások, intézmények rendszerében. Képessé válnak a fogyatékos személyek és róluk gondoskodó családok, intézmények szükségleteinek felmérésére, problémáik felismerésére, a kielégítetlen szükségletek és veszélyeztető tényezők azonosítására, a családok közvetlen segítésére illetve a fogyatékos közösségeket segítő projektek tervezésére.  **a) tudása**  - Ismeri és érti a szakmai területhez kapcsolódó alapfogalmakat.  - Ismeri a fogyatékos személyek életének jellemzőit, problémáikat, jogaikat, segítésük lehetőségeit.  - Ismeri és érti a társadalom működését, a kirekesztődés folyamatát, hogy mindezek hogyan hatnak az egyes emberekre, családokra, csoportokra, szervezetekre és közösségekre.  - Ismeri a fogyatékos személyek integrálását segítő intézményrendszert, szolgáltatásokat és ellátásokat.  - Ismeri és érti a társadalmi egyenlőtlenségeket, megismeri az egyenlőtlenségek és a kirekesztés csökkentése érdekében felhasználható szociálpolitikai eszközöket.  - Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.  - Ismeri és érti a szociális munka szerepét, lényegét, funkcióit, komplexitását, multi, inter-diszciplináris jellegét.  - Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.  **b) képességei**  - Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében.  - Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  - Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  - Képes a bizalomépítésre, a nyílt, hiteles, hatékony kommunikációra.  - Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  - Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.  - Felkészült a szakmai csapatmunkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.  - Képes áttekinteni a szociális munka szakterületeinek dokumentációit, a kapcsolódó szakmai feladatokat.  **c) attitűdje**  - Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  - Elkötelezett a társadalmi egyenlőség, a demokratikus értékek, a jogállamiság és az európai értékközösség mellett.  - Elkötelezett a szakmai etikai alapelvek gyakorlati alkalmazására, valamint a jogi és etikai keretek közötti felelős cselekvésre.  - Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.  **d) autonómiája és felelőssége**  - Munkáját minden körülmények között felelősen, a szociális munka értékeit és alapelveit, a szakmai etikai kódex iránymutatásait figyelembe véve, elméleti és gyakorlati megalapozottsággal végzi és képviseli.  - Felelősséget vállal a szolgáltatásokat igénybe vevők életébe történő beavatkozásért.  - Felelősséget vállal a rábízott információkért, valamint a dokumentációban rögzített adatokért, titoktartási kötelezettségét megtartja.  - Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal.  - Szakmai fejlődésének tudatos és felelős irányítója, képzésekben és továbbképzésekben, szupervízióban fejleszti önismeretét, önértékelését és szakmai tudását.  - Tevékenységét a kritikai gondolkodáson alapuló, kiszámítható, következetes, autonóm munkavégzés, a saját tevékenységre vonatkozó reflexiók jellemzik. | |
| **Tantárgy felelőse:** Magvas Mária, főiskolai docens | |